
Datum: 24. 3. 2026

Izvajalcem specialistične zunajbolnišnične zdravstvene dejavnosti otroške in mladostniške psihiatrije



Navodilo o beleženju in obračunavanju zdravstvenih storitev in izdanih materialov


Okrožnica ZAE 4/26: Dopolnitve šifrantov za obračun zdravstvenih storitev


Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.


Podlaga za dopolnitve in spremembe šifrantov za obračun zdravstvenih storitev je Okrožnica ZAE 2/26.


V okrožnici je zajeta naslednja vsebina:

1.	Pedopsihiatrija v specialistični zunajbolnišnični dejavnosti – označevanje zaključenosti/nezaključenosti obravnave pri pošiljanju podatkov CRPP s 1. 4. 2026



S spoštovanjem.

	Pripravili:
Jerneja Bergant, višja področna svetovalka
Saša Strnad, svetovalka področja



	Sladjana Jelisavčić,
vodja področja I 

1. [bookmark: _Toc225240108]Pedopsihiatrija v specialistični zunajbolnišnični dejavnosti – označevanje zaključenosti/nezaključenosti obravnave pri pošiljanju podatkov CRPP s 1. 4. 2026

Vsem izvajalcem specialistične zunajbolnišnične zdravstvene dejavnosti otroške in mladostniške psihiatrije

Povzetek vsebine

Zavod je z Okrožnico ZAE 2/26 uvedel obvezno pošiljanje podatkov o dokumentih, ki jih izvajalci pri obravnavi zavarovane osebe zapišejo v CRPP pri obračunu specialističnih psihiatričnih in pedopsihiatričnih obravnav za storitve, opravljene od 1. 3. 2026 dalje.

Pri obravnavi otrok in mladostnikov v dnevni bolnišnici oz. dnevnih centrih (kjer obravnave trajajo več tednov) izvajalci dnevno obračunavajo opravljene storitve, zato za storitve, opravljene od 1. 4. 2026 dalje, uvajamo za vse izvajalce dejavnosti 224 242 »Pedopsihiatrija« beleženje podatka, ali je obravnava zaključena ali ne.

Vsi izvajalci pedopsihiatrije obvezno pri pošiljanju podatkov v obračunski sistem ZZZS izpolnijo podatek »Status večdnevne obravnave«, pri čemer navedejo šifro 1, če je obravnava zaključena, in šifro 2, če obravnava ni zaključena. Če je obravnava zaključena (navedejo šifro 1), morajo izvajalci obvezno poslati podatke o zapisu dokumenta v CRPP.

Pri ambulantnih obravnavah, ki niso del dnevnih centrov, izvajalci vedno navedejo šifro 1 »da, večdnevna obravnava je zaključena«.

Navodilo za obračun

Skladno z navedenim dopolnjujemo povezovalni šifrant K46 »Obveznost navajanja podatkov CRPP po dejavnostih na strukturi Obravnava«, kjer v dejavnosti 224 242 »Pedopsihiatrija« dopolnjujemo stolpec »Dodatni pogoj za kontrolo« tako kot sledi:

	
	
	Navajanje sklopa podatkov CRPP na Obravnavi
	Izjeme glede na šifrant K47
	Dodatni pogoj za kontrolo

	R86.220
	Specializirana zdravstvena dejavnost
	
	
	

	
	224
	Otroška in mladostniška psihiatrija v specialistični zunajbolnišnični dejavnosti
	
	
	

	
	
	242
	Pedopsihiatrija
	O
	Da
	Da


O - obvezno


Skladno s povezovalnim šifrantom K46 in izpolnjenim dodatnim pogojem za kontrolo se v povezovalnem šifrantu K4 »Parametri za kontrolo podatkov po vrstah in podvrstah zdravstvene dejavnosti« v dejavnosti 224 242 »Pedopsihiatrija« spremeni podatek »Navajanje statusa večdnevne obravnave na strukturi Obravnava« (stolpec 8 v K4) iz N »Ni dovoljeno« v O »Obvezno«:

	
	
	Navajanje statusa večdnevne obravnave na strukturi Obravnava

	R86.220
	 Specializirana zdravstvena dejavnost

	
	224
	Otroška in mladostniška psihiatrija v specialistični zunajbolnišnični dejavnosti
	

	
	
	242
	Pedopsihiatrija
	N O




Hkrati se v Navodilu o beleženju in obračunavanju zdravstvenih storitev in izdanih materialov v poglavju 13.4 »Struktura »Obravnava«: podatki o obravnavi osebe« dopolnjuje podatek »Status večdnevne obravnave« tako, da se glasi:

	Podatek
	Opis, pravila za navajanje podatka

	Status večdnevne obravnave 
	Navede se, ali je večdnevna obravnava konec obračunskega obdobja zaključena. Označi se:
1 – da, večdnevna obravnava je zaključena,
2 – ne, večdnevna obravnava ni zaključena.
Navede se le pri zdraviliškem zdravljenju (104 501, 104 502, 104 504, 104 505, 204 503), pri sobivanju starša ob stacionarno zdraviliško zdravljenem otroku ali invalidu (701 310 E0778), pri ambulantni kardiološki rehabilitaciji (211 276), pri specialistični zunajbolnišnični dejavnosti pedopsihiatrije (224 242) ter fizioterapiji (507 028).



Skladno z navedeno vsebino bodo dopolnjene tudi kontrole v Tehničnem navodilu za pripravo in elektronsko izmenjevanje podatkov obračuna zdravstvenih storitev in izdanih materialov.


Spremembe veljajo za storitve, opravljene od 1. 4. 2026 dalje.

Kontaktna oseba za vsebinska vprašanja: 
Jerneja Bergant (jerneja.bergant@zzzs.si; 01/30-77-573)

